หุ้นลีสซิ่ง ลงสุดหรือยัง
สังเกตกันไหม
22 ก.พ. 2565

สังเกตกันไหม
หุ้นกลุ่มสินเชื่อจำนำทะเบียน ราคาร่วงลงอย่างพร้อมเพรียง
กราฟต่างค่อย ๆ ซึมตัวลงเป็นไปในทิศทางเดียวกันในช่วง 1 ปีที่ผ่านมา ทั้ง MTC SAWAD TIDLOR HENG NCAP
ส่วน SINGER ราคาเพิ่งจะปรับตัวลงนับจากช่วงต้นปี 2565
ล่าสุด MTC หรือ “เมืองไทย แคปปิตอล” แจ้งผลประกอบการออกมา มีกำไร 1.1 พันล้านบาท ลดลง 20% จากไตรมาส 4/2563 และลดลง 8.4% จากไตรมาส 3/2564
ตัวเลขกำไรต่ำกว่าที่นักวิเคราะห์คาดการณ์กันไว้ก่อนหน้านี้
แรงกดดันหลัก ๆ มาจาก 1.การตั้งสำรองเพิ่มขึ้น และ 2.ค่าใช้จ่ายดอกเบี้ยเพิ่มขึ้น
ถามว่าแล้วแนวโน้มปี 2565 ของ MTC เป็นอย่างไร
เท่าที่อ่านบทวิเคราะห์จากหลายโบรกฯ
ต่างปรับประมาณการกำไรปี 2565 ลง
และรวมถึงราคาเป้าหมาย
เพราะประมาณการกันว่า ปี 2565 นี้ เมืองไทยแคปปิตอล น่าจะยังเผชิญกับการตั้งสำรองสูงขึ้น ต้นทุนเครดิตเพิ่มขึ้น และรายได้ค่าธรรมเนียมลดลง
เท่าที่ดูสัญญาณทางเทคนิค
ต้องลุ้นว่าราคาจะลงมาต่ำกว่าแนวรับที่บริเวณ 50.00 บาท หรือไม่
ส่วนในระยะสั้น ยังไม่เห็นสัญญาณของการกลับตัว
สมมุติว่าหากราคาหลุด 50.00 บาท ขึ้นมาจริง ๆ
แต่ไม่คิดว่าจะหลุดไปต่ำกว่า 47.00-48.00 บาท และเข้าใจว่าน่าจะมีแรงซื้อกลับพอสมควรที่บริเวณราคาดังกล่าว
SAWAD บมจ.ศรีสวัสดิ์ คอร์ปอเรชั่น 
กราฟราคาหุ้นรอบ 1 ปี ดิ่งลงมาเช่นกัน
หรือจากบริเวณ 85.00 บาท (เดือน มี.ค. 2564) ล่าสุดมาอยู่ระหว่าง 59.00–60.00 บาท
ราคาหุ้นที่หลุดระดับ 60.00 บาทของ ศรีสวัสดิ์ ทำให้ทรงของกราฟเสียไป
เดิมนั้น คิดว่าไม่น่าจะหลุด
แต่เมื่อวานนี้ภาพรวมตลาดลงแรง ทำให้หุ้นปรับลงตามภาวะตลาดลงมาด้วย
วันนี้ต้องลุ้นว่า ราคาจะดีดกลับมายืนเหนือ 60.00 บาทได้หรือไม่ เพราะระดับราคา 60.00 บาท น่าจะเป็นจุดรับที่แข็งแกร่ง
ศรีสวัสดิ์ฯ ยังไม่ได้แจ้งผลประกอบการไตรมาส 4/64 ออกมา
แต่บรรดานักวิเคราะห์คาดเช่นกันว่า กำไรคงปรับลง
เหตุผลหลัก ๆ มาจากการตั้งสำรองสูงขึ้น และรายได้จากดอกเบี้ยลดลง
สรุป สาเหตุแทบจะไม่แตกต่างไปจาก MTC เท่าไหร่มากนัก
ส่วนแนวโน้มปีนี้คงต้องรอดูตัวเลขไตรมาส 4/65 ก่อน
ทว่า SAWAD ยังมีปัจจัยหนุนจากการเตรียมนำ บริษัท ศรีสวัสดิ์ แคปปิตอล จํากัด หรือ SCAP เข้าตลาดหุ้น ทำให้น่าจะมีการบันทึกกำไรพิเศษเข้ามา และช่วยหนุนกำไรปีนี้ออกมา
SAWAD พี/อี ลงมาเหลือ 16 เท่า
P/BV อยู่ที่ 3.48 เท่า
และอัตราผลตอบแทนเงินปันผลราว ๆ 3%
ราคาหุ้นล่าสุด 59.25 บาท ถือว่าค่อนข้างถูกแล้ว จึงน่าจะเป็นหุ้นในกลุ่มจำนำทะเบียนรถตัวแรกที่จะผงกหัวกลับได้ก่อน
มาดู HENG หรือ “เฮงลิสซิ่ง แอนด์ แคปปิตอล”
หลังจากราคาหุ้นถูกดันขึ้นไปสูงสุด 5.70 บาท ในช่วงเดือนธันวาคม 2564
หลังจากนั้น ราคาปรับลงมาตลอดเช่นกัน
วานนี้ปิด 4.32 บาท พี/อี อยู่ที่ 50 เท่า เหมือนจะสูงสุดในกลุ่มฯ
ราคาหุ้นหากลงอีก มีแนวรับถัดไปบริเวณ 4.20 บาท
ล่าสุด ยังไม่แจ้งผลประกอบการออกมา แต่บทวิเคราะห์ของโบรกฯ ต่างมองว่า กำไรน่าจะดีขึ้น และแนวโน้มปีนี้จะเติบโตต่อ
ส่วนราคาที่ร่วงมาตลอด น่าจะมาจากราคาหุ้นวิ่งมาไกลเกินไป
ประกอบกับภาพรวมของกลุ่มหุ้นลีสซิ่งอาจจะดูไม่ค่อยดีนัก
คงต้องไปลุ้นตัวเลขไตรมาส 4/2564 หากออกมามีเซอร์ไพรส์ น่าจะเข้ามาช่วยเบรกการลงของราคาหุ้นได้
ส่วน TIDLOR หรือ เงินติดล้อ นี่ก็ปรับลงมาตลอดเช่นกัน
ราคาที่หลุด 35.00 บาทลงมา มีโอกาสจะลงไปทดสอบจุดต่ำสุดเดิมคือ 33.25 บาท
เงินติดล้อ มีจุดแข็งตรงเงินกองทุนสูงกว่ารายอื่น ๆ มาก
แต่น่าจะมีปัจจัยลบด้านอื่น ๆ กดดันอยู่